Tshumelo iyi ndi ya muthu a tamaho u wana thendelo ya vhudzulo ha tshoṱhe nga ṅwambo wa uri u muraḓo wa muṱa wa mudzulapo kana muthu ane a vha na thendelo ya vhudzulo ha tshoṱhe. Miraḓo ya muṱa ndi vhathu vhane vha vha na vhushaka ha u thoma na mudzulapo kana muthu ane a vha mudzuli wa tshoṱhe, u fana na vhana vhane vha vha vhau nga mbebo na vha si vhau nga mbebo, kana vhabebi vhau na vhabebi vha si vhau nga mbebo.
Khumbelo dzi nga itwa ofisini iṅwe na iṅwe ya Muhasho wa zwa Muno kana embasini kana mishinini wa Afrika Tshipembe arali khumbelo vha tshi khou i ita vhe nnḓa ha Afrika Tshipembe.
Kha vha ḓadze fomo dza khumbelo.
Mudzulapo kana muthu ane a vha mudzuli wa tshoṱhe wa Afrika Tshipembe u tea u bvisa vhuṱanzi vhu sumbedzaho tshiimo tsha masheleni, mutakalo na vhuḓifhinduleli ha muiti wa khumbelo. Fhedzi arali muiti wa khumbelo e mubebi kana ṅwana wa mudzulapo, vhuṱanzi vhu sumbedzaho tshiimo tsha masheleni, mutakalo na vhuḓifhinduleli a vhu ṱo ḓei.
A huna tshifhinga tsho tiwaho tsha heyi tshumelo.